kardosdrur/scandi-wiki huggingface dataset:
Badri Patarkatsisjvili

Badri Patarkatsisjvili (egentlig Arkadi Patarkatsisjvili,  ; født 31. oktober 1955 i Tbilisi, Georgiske SSR, Sovjetunionen, død 12. februar 2008 i Leatherhead, Storbritannien) var en georgisk forretningsmand og politiker. Han stillede i januar 2008 op til præsidentvalget i Georgien, men opnåede blot 7 % af stemmerne. Men samtidig var han med til at finansiere oppositionens valgkamp mod den siddende præsident Mikheil Saakasjvili. Patarkatsisjvili boede ved sin død i eksil i London, idet han måtte forlade Georgien i 2007 efter at være blevet beskyldt for planer om at styrte præsidenten.

Patarkatsisjvili blev født i Tbilisi og var som ung aktiv i kommunististorganisationen Komsomol, hvilket gav ham en række kontakter, der senere fik betydning for hans forretningskarriere. Efter kommunismens sammenbrud havde han held til at indgå i en række lukrative forretninger, blandt andet inden for tv og medier, hvilket gjorde ham til en af Georgiens rigeste personer. Han var meget interesseret i sport og var formand for FC Dynamo Tbilisi samt indtil eksilet formand for den olympiske komite i Georgien.

Politikere fra Georgien
Bevægelsen for demokrati

Bevægelsen for demokrati (portugisisk: Movimento para a Democracia, forkortet MpD) er et liberalt politisk parti på Kap Verde. Partiet havde regeringsmagten mellem 1991 og 2001.

MpD er tilhængere af frihandel, en åben økonomisk politik og større samarbejde med internationale organisationer som WTO og ECOWAS (Vestafrikanske staters økonomiske fællesskab).

Eksternt link 
 Officiel hjemmeside 

Liberalisme
Politiske partier
Kap Verde
Hyundai i30

Hyundai i30 er en til den lille mellemklasse hørende personbilsmodel fra det sydkoreanske bilmærke Hyundai. Bilen er siden marts 2007 blevet bygget i Ulsan, mens produktionen af biler til Europa og Afrika blev flyttet til tjekkiske Nošovice. i30 afløste i mange lande Hyundai Avante, mens den andre lande afløste Hyundai Elantra. Til det sydkoreanske hjemmemarked og enkelte eksportmarkeder videreførte bilen forgængerens navn.

Eksterne henvisninger 

 Officielt websted

 
Små mellemklassebiler
Forhjulstrukne biler
Biler introduceret i 2007
Biler fra 2000'erne
Biler fra 2010'erne
Stationcars
Aristides Pereira

Aristides Maria Pereira (født 17. november 1923, død 22. september 2011) var præsident på Kap Verde fra 1975 til 1991.

I slutningen af 1940'erne og frem til Kap Verdes uafhængighed, var Pereira involveret i antikolonialistiske bevægelser og strejkeorganisering, og steg efterhånden i graderne i Det afrikanske parti for Guinea-Bissau og Kap Verdes uafhængighed (PAIGC).

Pereira lovede at lede en demokratisk og socialistisk nation, når han blev valgt til præsident, men forværrede i stedet landets økonomiske situation og forfulgte dissidenter af regimet. Kap Verde blev omgjort til en etpartistat og landet indgik alliancer med land som Folkerepublikken Kina og Libyen.

Pereira tabte det demokratiske valg i 1991 til António Monteiro.

Se også 
 Kap Verdes præsidenter

Eksterne henvisninger 

Kap Verdes præsidenter
Politikere fra Kap Verde
Det afrikanske parti for Kap Verdes uafhængighed

Det afrikanske parti for Kap Verdes uafhængighed (portugisisk: Partido Africano da Independência de Cabo Verde, PAICV) er et socialdemokratisk politisk parti på Kap Verde.

Partiet kom til magten efter Kap Verdes uafhængighederklæring. De styrede landet under navnet Det afrikanske parti for Guinea-Bissau og Kap Verdes uafhængighed. Partiet blev stiftet med udgangspunkt i at Kap Verde og Guinea-Bissau skulle danne en union efter uafhængigheden fra Portugal. Partiets navn i dag stammer oprindeligt fra 1980, partiet blev dog først officielt dannet i januar 1981.

Eksternt link
Offisiell hjemmeside  

Kap Verde
Politiske partier
Etableret i 1981
Austro-Daimler

Austro-Daimler var et østrigsk datterselskab til det tyske Daimler-Benz,

Austro-Daimler blev i 1928 lagt sammen med Puch-Werke AG og i 1930 kom også Steyr-Werke AG med og firmaet blev til Steyr-Daimler-Puch.

Historie 
Austro-Daimler blev grundlagt som datterselskab til det af Gottlieb Daimler stiftede tyske Daimler-Motoren-Gesellschaft 1899. 1900 forlod den første bil fabrikken, som siden udbyggedes med produktion af busser, lastbiler og bådmotorer. I 1909 blev den østrigske del af Daimler udskilt som selvstændigt firma og i 1912 solgte det tyske Daimler sine aktier i Austro-Daimler. 1923 indgik Austro-Daimler en strategisk alliance med Puch, som førte frem til fusionen 1928.

Ferdinand Porsche arbejdede i begyndelsen af sin karriere i Austro-Daimler.

Eksternt link 
 Verein zur Pflege und Erhaltung österreichischer Daimler Fahrzeuge

Bilproducenter fra Østrig
Etableret i 1899
Ophørt i 1930
Kapucinerordenen

Kapucinerordenen (latin Ordo Fratrum Minorum Capuccinorum, forkortes O.F.M.Cap., kaldes Kapucinerne) er en katolsk orden.

Den blev grundlagt af Matteo di Bassi af Urbano i 1525, som en reformeret udbrydergren af Franciskanerordenen. Ordenen blev godkendt i 1529. Navnet henviser til den spidse hætte, capuche, som medlemmerne bærer. 

Ordenen blev en central aktør i modreformationen med sin strenge observans af ordensreglen. Den har nu mildnet  kravene, men er fortsat regnet som den strengeste orden indenfor Franciskanerfamilien.

Romerskkatolske munkeordener
Franciskansk
Sweet Dreams (Are Made of This) (sang)

Sweet Dreams (Are Made of This) er en single fra bandet Eurythmics fra 1983 på albummet af samme navn.

Sweet Dreams var en opfølger på Love is a Stranger og er et af Eurythmics' allerstørste hits, og efter dens succes sunget den til alle deres live-optrædner.

På nummeret benytter Eurythmics sig blandt andet af en synthesizer, Movement Systems Drum Computer og klaver.

Andre versioner 

Marilyn Manson har lavet sin egen fortolkning af den, som kan findes på hans album Smells Like Children fra 1995.
Britney Spears bruger også sætningen Everybody's looking for something i hendes sang Everybody, hvor skiftevis Annie Lennox og hende selv synger det.
Der blev i 2006 udgivet et remix af Steve Angello for at promovere deres nye box-sæt.

Sange fra 1983
FC Twente

FC Twente er en professionel fodboldklub i den hollandske æresdivision. Holdet har hjemmebane på de Grolsch Veste i byen Enschede. Klubben blev dannet i 1965 som en fusion mellem klubberne Sportclub Enschede og Enchedese Boys. Førstnævnte vandt det hollandske mesterskab i 1926, hvilket FC Twente først opnåede i 2010. Tidligere opnåede Twente adgang til UEFA-cuppen, som blev en kæmpe succes for klubben. Holdet nåede finalen efter semifinale-sejr over selveste Juventus med 4-1 samlet. I den første finalekamp, mod tyske Borussia Mönchengladbach, sikrede FC Twente sig et godt udgangspunkt med 0-0 i Tyskland. 14 dage senere tabte holdet dog 1-5 på den gamle hjemmebane, Diekman Stadion, mod et stærkt Gladbach mandskab med bl.a. Henning Jensen og Allan Simonsen i startopstillingen. Netop Allan Simonsen stod for to af finalescoringerne.

Siden hen er det gået op og ned for FC Twente. I 1982 rykkede klubben ned i den næstbedste række, og selvom holdet rykkede op igen året efter, blev Twente ikke længere betragtet som et tophold. Holdet fik endda et meget lidet flatterende omdømme som 'kedelige Twente', fordi de spillede mange 0-0 og 1-1 kampe. Alligevel er det dog lykkedes Twente at kvalificere sig til UEFA-cuppen fem gange siden 1985. I 2001 vandt holdet oven i købet den hollandske pokalturnering, KNVB Cup, for anden gang (første gang var i 1977). I 2003 var klubben tæt på at gå konkurs, men efterfølgende er det gået fremad for klubben og sæsonen 2006/07 blev en succes, med en fornem 4.plads og adgang til UEFA-Cuppen 2007/08. Her fik holdet dog en tidlig exit, da man allerede i 1.runde tabte til Michael Laudrups Getafe CF. Twente sluttede igen som nr. 4 i ligaen, men slog Ajax Amsterdam i Champions League-playoff kampe. I CL-kvalen 2008/09 tabte Twente dog til engelske Arsenal FC, med samlet 0-6. Holdet røg derefter over i UEFA-cuppen, hvor de i første runde slog franske Rennes ud. Trods en meget vanskelig gruppelodtrækning, lykkedes det Twente at opnå en flot 2.plads efter Manchester City, som følge af hjemmesejre over Racing Santander og Schalke 04. I næste runde mødte de franske Olympique Marseille der gik videre efter sejr i straffesparkskonkurrence på Arke Stadion.

I 2008 hentede klubben den tidligere danske landsholdsspiller Kenneth Perez fra Ajax, som indehaver af trøje nr. 10.

I 2008/09 endte Twente på en fornem 2.plads efter AZ Alkmaar, og i 2010 sikrede klubben sig sit første mesterskab, da man sluttede ét point foran AFC Ajax i tabellen. Holdet vil dermed for første gang nogensinde deltage i Champions League i sæsonen 2010-11.

Danske spillere 
 Søren Lindsted 1978-1982
 Michael Birkedal 1981-1986
 Jan Sørensen 1985-1986
 Claus Nielsen 1989-1991
 Per Steffensen 1989-1991
 Kim Christensen 2003-2005
 Kenneth Perez 2008-2010
 Andreas Bjelland 2012-2015
 Joachim Christian Andersen 2013-2017
 Kasper Kusk 2014-2015
 Emil Berggreen 2019-

Nuværende spillertrup 

Fra 5. juli, 2022.

Eksterne henvisninger 

 Officielle hjemmeside 

Fodboldklubber i Nederlandene
Etableret i 1965
Enschede
Wikisource

Wikisource er et af Wikipedias søsterprojekter, og sigter på at tilbyde et wikibaseret bibliotek med kildetekster til fri brug.

Projektet findes pr. 2010 på 57 forskellige sprog.

Eksterne henvisninger 

 Dansk forside
 Engelsk forside 

Source
Wikier
Onlinetjenester
Sisters Are Doin' It for Themselves

Sisters Are Doin' It for Themselves er en duet med Annie Lennox og Aretha Franklin fra 1985, den er både at finde på Aretha Franklin's album 'Who's Zoomin' Who?' og Eurythmics' 'Be Yourself Tonight'.

Den er en af de mere populære sange med feministisk tema og har ligget nummer 10 på Billboard Magazine's liste.

Cover-versioner 
I 1998 brugte Spice Girls den på deres Spiceworld Tour, der var det en duet mellem Scary Spice og Sporty Spice.

Lisa Simpson (fra The Simpsons) synger den også på The Simpsons-albummet 'The Yellow Album'.
Derudover har The Pointer Sisters også lavet deres egen udgave.

Henvisninger 
Den officiele musikvideo

Sange fra 1985
Bregninge Kirke (Guldborgsund Kommune)

Bregninge Kirke (eller Grønnegade Kirke) ligger i den lille bebyggelse Grønnegade, men heller ikke landsbyen Bregninge, som kirken har navn efter og som ligger ca. 1 km mod nord er mere end nogle få gårde. Endelsen -inge signalerer ellers gammel og stor. Nabobyen Kettinge er således en af Lollands største landsbyer.

Kirken er også lille og uden tårn. Til gengæld ligger den på et af egnens højeste punkter tæt på de få gårde i Grønnegade, som ligger i en lavning. Kirkens alder er ikke fastslået, men skibet og koret er i romansk stil og menes at være fra omkring 1100. Våbenhuset er en senere tilbygning i gotisk stil. Den nuværende klokkestabel er af nyere dato. Kirken var frem til 1695 annekskirke til Herritslev Kirke og siden til Kettinge Kirke.

Inventar 
Kirkens alter er fra 1879, mens tavlen er fra ca. 1610 ligesom prædikestolen. Døbefonten er tidlig romansk og måske samtidig med kirken.

Bregninge-stenen 
I stengærdet omkring kirken, registrerede man i 1627 en runesten, der sandsynligvis oprindeligt stod på marken vest for Kirken. Den blev senere flyttet til Nationalmuseet, men i 2017 opstillede Nysted og Omegns Fællesråd i samarbejde med menighedsrådet en kopi ved kirkegårdens hovedindgang.

Eksterne kilder og henvisninger 

 Otto Norn: Danmarks kirker, Maribo Amt b. 2
 Bregninge runestenen 
 Bregninge Kirke hos KortTilKirken.dk
 Bregninge Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Love Is a Stranger

Love is a Stranger er en sang af New Wave-gruppen Eurythmics' fra 1982.

Love is a Stranger blev først udgivet som et album sammen med 7 andre sange, og det var et stort flop for Eurythmics.

Men den blev senere blev genudgivet bare med et lidt hurtigere tempo, noget Movement Systems Drum Computer hen over og så et ekstra 'lag' vokal af Annie Lennox og blev et stort hit.

Sangen er desuden en af de få Eurythmics-sange som er produceret af andre end kun Dave Stewart, da Adam Williams også har medvirket i produktionen.

Sange fra 1982
Ribeira Grande

Ribeira Grande er en kapverdisk kommune og by på øen Santo Antão, som er en del af øgruppen Barlavento. Kommunen blev oprettet i 1990, da øen blev inddelt i tre kommuner.

Befolkningsudvikling (for byen) 

Byer på Kap Verde
Who's That Girl? (Eurythmics)

"Who's That Girl?" er den syvende single fra gruppen Eurythmics fra 1983 på albummet Touch.

I musikvideoen (som blev spillet en hel del på MTV) ser man Annie Lennox med 60'er-look og langt lyst hår sidde på en bar og synge, mens man en gang imellem klipper om til en mand (spillet af Dave Stewart), som render rundt med andre kvinder.

Den opnåede stor succes i store dele af verden og blev blandt andet nummer tre på Englands liste over hits fra 1983.

Sange fra 1983
Porto Novo

Porto Novo (portugisisk for Nyhavn) er en by og den vestligste kommune på Kap Verde og i Afrika. Porto Novo ligger på øen Santo Antão, som er en del af øgruppen Barlavento. Kommunen dækker totredjedele af øens areal og har en tredjedel af befolkningen.

Befolkningsudvikling (by)

Byer på Kap Verde
Kap Verdes premierministre

Liste over Kap Verdes premierministre:

 
Lister over regeringsledere
Tarrafal

Tarrafal er en by og kommune på den kapverdiske ø Santiago i øgruppen Sotavento. Kommunen har 18.000 indbyggere, mens byen har 6.500 indbyggere. Tarrafal ligger 75 km nordvest for Kap Verdes hovedstad Praia.

Befolkningsudvikling (by) 

Byer på Kap Verde
Peace (Eurythmics-album)

Peace er Eurythmics' comeback-album fra 1999.

Efter at have været i opløsning i nogle år valgte Annie Lennox og Dave Stewart at gendanne Eurythmics og lave et sidste album.

Dog denne gang med hjælp fra Andy Wright fra Anti-Flag.

Numre 
 17 again – [4:55]
 I Saved the World Today – [4:53]
 Power to the Meek – [3:18] 
 Beautiful Child – [3:27] 
 Anything But Strong – [5:04] 
 Peace Is Just a Word – [5:51] 
 I've Tried Everything – [4:17] 
 I Want It All – [3:32] 
 My True Love – [4:45] 
 Forever – [4:08] 
 Lifted – [4:49]

Medvirkende 
 Annie Lennox – vokal
 Dave Stewart – guitar
 Andy Wright – keybord 
 Dave Catlin-Birch – trommer
 Chucho Merchán – bas
 David Whitaker – stræng-instrumenter
 Pro Arte Orchestra of London – orkester

Album fra 1999
Green Days diskografi

Denne side indeholder en liste over Green Days samlede diskografi.

Album

Singler 

Information om alle udgivelser og hitlisteplaceringer på Hitlisten (DK), US Billboard Hot 100 (US 100), US Billboard Hot 100 Airplay (US R A), US Hot Modern Rock (US MO R), US Hot Mainstream Rock Tracks (US MA R), Storbritannien (UK), Tyskland (GER), Sverige (SWE), Irland (IRE), Norge (NOR), Australien (AUS), New Zealand (NZ).

Diskografier
Zoneturnering

En zoneturnering er en del af verdensskakforbundet FIDEs kvalifikationssystem til VM.

Fra 1948 til 1996 
I forbindelse med reorganiseren af FIDE efter 2. verdenskrig blev forbundet inddelt i zoner, hvor f.eks. Danmark blev en del af den centraleuropæiske zone, mens store skaklande som Sovjetunionen havde deres egen zone. Ideen var, at medlemslandenes nationale mesterskaber til enhver tid kunne kvalificere til deltagelse i en zoneturnering – i de store lande gjaldt mesterskabet oftest som zoneturnering. Antallet af spillere, der kvalificerede sig videre fra hver zone til en interzoneturnering, blev afgjort ud fra spillestyrken hos de stærkeste spillere i den pågældende zone. Hvis man kvalificerede sig videre til kandidatturneringen var man mindst sikret en deltagelse i den efterfølgende VM-cyklus' interzoneturnering og slap dermed for at begynde forfra i zoneturneringen.

Antallet af zoner i FIDE blev udvidet, efterhånden som der kom flere medlemslande.

Fra 1996 og frem 
Da interzoneturneringerne blev afskaffet i 1996 i forbindelse med, at FIDE ændrede verdensmesterskabet til en knockoutturnering kom zoneturneringerne til at fungere som kvalifikation direkte til verdensmesterskabet.

Siden har FIDE indført fire kontinentalmesterskaber (Europa, Nord- og Sydamerika, Asien og Oceanien samt Afrika), hvor de enkelte kontinenter kan vælge at afvikle zoneturneringer som kvalifikation. Kontinentalmesterskaberne fungerer i den igangværende VM-cyklus (2007-2009) som kvalifikation til 89 pladser ud af 128 i World Cup. Resten uddeles til de øverst placerede ved den forudgående World Cup, kvindeverdensmesteren, juniorverdensmesteren, top 20 på FIDEs rangliste samt fem pladser, der uddeles af FIDEs præsident, og fire, der uddeles af arrangørerne af World Cup.

Se også 
 FIDE
 Interzoneturnering
 Kandidatturnering

Noter 

Skakturneringer
Missionary Man

Missionary Man er en single fra Eurythmic' 6. album, Revenge, fra 1986.

Den fortsætter den lidt mere rockede stil som Eurythmics var begyndt at dyrke som i for eksempel i When Tomorrow Comes.

Teksten fortæller om missionæerne's bedrifter, dog med en meget ironisk tone.

musikvideoen blev spillet meget ofte på MTV, og var (sammen med Peter Gabriel's 'Sledgehammer') en af de første musikvideoer som benyttede sig af stop-motion-teknikken.

'Missionary Man' kom op at ligge nummer et på Billboard's 'Mainstream Rock Tracks'-liste, og var også den sidste sang Eurythmics havde med på Billboard.

Sange fra 1986
Divya Dutta

Divya Dutta (født september 1977 i Punjab) er en indisk bollywood-skuespiller. Hun begyndte sin karriere som teenager i 1994 i filmen Ishq Mein Jeena Ishq Mein Marna.

Hendes mest berømte rolle er rollen som Zainub i Punjabi-filmen Shaheed-E-Mohabbat (1999), men hun vandt ingen priser for denne bedrift. Den eneste pris hun har modtaget var en Filmfare Award for bedste kvindelige birolle for sin medvirken i Veer Zaara.

Eksterne henvisninger 

 

Skuespillere fra Indien
Filmskuespillere fra Indien
Povl Hamburger

Povl Hamburger (22. juni 1901 i København – 20. november 1972 i Gentofte) var en dansk organist, komponist, musiklærer og forsker. Hans morfar var komponisten Christian Barnekow

Efter privatundervisning i orgelspil tog han i 1921 organisteksamen de Det Kongelige Danske Musikkonservatorium, og efter studierejser i Østrig og Tyskland studerede han musikvidenskab ved Københavns Universitet. Fra 1925- 1944 var han kantor ved Holmens Kirke og derefter organist ved Dyssegårdskirken i Hellerup. I 1955 blev han dr. phil. og var 1945-1971 jævnsides med organistembedet underviser ved Københavns Universitet.

Hans musikalske produktion er stor, men afgrænset. Han skrev mange små orgelstykker til gudstjenestebrug, nogle sange i højskoletraditionen samt en del korsange. De eneste sange, der stadig er i brug er Blæsten går frisk over Limfjordens vande, og Der er ingenting i verden så stille som sne fra 1939.

Han skrev talrige artikler til både danske og udenlandske musiktidsskrifter og var en flittig debattør i musikalske anliggender. 1929-1942 var han musikanmelder ved Politiken og 1969-1972 redaktør af Dansk Kirkemusiker Tidende. Han beklædte forskellige faglige tillidsposter, bl.a. var han 1938-1964 medlem af bestyrelsen for Det Fynske Musikkonservatorium og 1953-1954 formand for Dansk musikpædagogisk Forening.

Forfatterskabet 
omfatter en række lærebøger
 Musikens Historie I-II, 1936-37
 Harmonilære, 1939
 Modulationslære, 1941 
 Koralharmonisering i Kirketoneart, 1948 
 Kirketoneart, 1948 
 Harmonisk analyse, 1951.

Flere af hans bøger er henvendt til et bredere musikpublikum: 
 Koncertfører, 1955 
 Tjajkovskij som symfoniker, 1962
 Illustreret Musikleksikon, 1940 
 Aschehougs musikleksikon, 1957-58. 

To arbejder er viet hans lærer Thomas Laub
 Bibliografisk Fortegnelse over Thomas Laubs litterære og musikalske Arbejder, 1932 
 Thomas Laub – hans Liv og Gerning, 1942.

Hamburgers videnskabelige produktion omfatter 
 Subdominante und Wechseldominante. Eine entwicklungsgeschichtliche Untersuchung, doktordisputat 1955 
 Studien zur Vokalpolyphonie, 1956

Kilder m.m. 
 Dansk biografisk Leksikon 1979
 Holmens Kirke
 Nekrolog
 Henvisning til det kongelige Bibliotek med detaljer om Hamburgers produktion

Eksterne henvisninger 
 

Komponister fra Danmark
Klassiske komponister fra det 20. århundrede
Organister fra Danmark
Musikteoretikere
Musikkritikere fra Danmark
Foreningsformænd fra Danmark
Personer i Kraks Blå Bog (afdøde)
Faglitterære forfattere fra Danmark
Personer i Dansk Biografisk Leksikon
Danskere i 1900-tallet
Dansksprogede forfattere fra Danmark
Verdenshovedstad

Verdenshovedstad er en betegnelse, der benyttes af den engelske avis The Independent for at beskrive en hovedstad som et økonomisk og kulturelt magtcentrum. London (hvor avisen har hovedsæde) blev udnævnt til verdenshovedstad i december 2007, efterfulgt af New York og Paris .

 London
 New York City
 Paris
 Tokyo
 Chicago
 Madrid
 Washington D.C.
 Los Angeles
 Rom
 Mexico City
 Barcelona
 San Francisco
 Berlin
 Amsterdam
 Beijing
 Moskva
 Toronto
 Hong Kong
 Seoul
 Brüssel
 Shanghai
 Singapore
 Athen
 Istanbul
 Sydney
 København
 Vancouver
 Delhi
 Buenos Aires
 Sao Paulo
 Mumbai
 München
 Rio de Janeiro
 Cairo
 Bangkok
 Dublin
 Sankt Petersborg
 Montreal
 Frankfurt
 Edinburgh
 Melbourne
 Dubai
 Glasgow
 Johannesburg
 Caracas
 Lima
 Zurich
 Kyiv
 Kolkata (tidligere Calcutta)
 Tel Aviv
 Auckland
 Havana
 Lagos
 Abu Dhabi
 Casablanca
 Colombo
 Riyadh
 Nairobi
 Addis Ababa
 Beirut

Se også 
 Verdensby

Hovedstæder
Revenge (Eurythmics-album)

Revenge er det syvende Eurythmics-album og blev udgivet 1986.

På 'Revenge' er Eurythmics gået mere over til rock-stilen, som man for eskempel kan høre på to af albummet's største hits Missionary Man og When Tomorrow Comes.

Det er et af de bedst sælgende album fra Eurythmics og har blandt andet ligget nummer et i både Schweiz og Norge.
I 2005 blev den genudgivet som Deluxe Edition sammen med otte andre Eurithmics cd'er.

Undtagen When Tomorrow Comes hvor Patrick Seymour også hjalp til, så er alle numrene skrevet af Annie Lennox og Dave Stewart.

Numre 
 "Missionary Man" – 4:40
 "Thorn in My Side" – 4:15
 "When Tomorrow Comes" – 4:18
 "The Last Time" – 4:10
 "The Miracle of Love" – 5:04
 "Let's Go" – 4:08
 "Take Your Pain Away" – 4:30
 "A Little of You" – 3:53
 "In This Town" – 3:44
 "I Remember You" – 5:00
 "When Tomorrow Comes" (Remix) – 6:35

Medvirkende 
 Annie Lennox – Vokal
 Dave Stewart – Guitar
 Clem Burke (fra Blondie) – trommer
 Michael Kamen – violin o.l.
 Patrick Seymour – keybord
 Jimmy "Z" Zavala – harmonika og saxofon
 Bernita Turner – kor

Album fra 1986
Right By Your Side

Right By Your Side er Eurythmics' ottende single og udkom i 1983 fra albummet Touch.

Den udskiller sig meget fra alle de andre Eurythmics-sange ved, at den har et hurtigere tempo, der spilles på trommer af jern og der bruges også marimbaer. Tekstmæssigt er den også meget anderledes, da det er en glad kærlighedssang.

Right By Your Side blev Eurythmics' fjerde sang på Billboard-listen

Eksterne henvisninger 
Officiel musikvideo

Sange fra 1983
Office for National Statistics

Office for National Statistics (ONS) er en britisk offentlig etat med ansvar for indsamling og publisering af statistisk materiale, som berører landets økonomi, befolkning og samfund. Den ældre etat General Register Office er blevet indlemmet i ONS, som dermed også er ansvarlig for at registrere fødsler, dødsfald og indgik ægteskab i England og Wales. 

ONS blev oprettet 1. april 1996 ved at Central Statistical Office (CSO), Office of Population Censuses and Surveys (OPCS) og statistikafdelingen i Department of Employment (som senere blev afskaffet) blev slået sammen. 

Hovedkontoret ligger i Pimlico i London. Der er også kontorer i Newport, Titchfield og Southport. Ældre registre opbevares i et arkiv i Islington, hvor publikum kan læse og købe kopier af dokumenter.

National Statistics